10/07/2019 | Administración LocalMunicipal
Laxe
Anuncio sobre a aprobación definitiva da Ordenanza reguladora da celebración de matrimonios e acollementos civís do Concello de Laxe

ANUNCIO APROBACIÓN DEFINITIVA DA ORDENANZA REGULADORA DE CELEBRACIÓN DE MATRIMONIOS E ACOLLEMENTOS CIVÍS DESTE CONCELLO DE LAXE O Pleno da Corporación municipal do Concello de Laxe, na sesión ordinaria realizada o 8 de marzo de 2019, acordou a aprobación provisional da Ordenanza reguladora da celebración de matrimonios e acollementos civís deste Concello de Laxe. Someteuse o expediente a información pública, mediante anuncio no BOP núm.78, do 25/04/2019, no taboleiro de anuncios do Concello e no taboleiro da sede electrónica deste Concello, polo prazo de trinta días hábiles, a contar dende o seguinte ao da publicación para os efectos de examinar e presentar as reclamacións polos interesados. Durante este período non se presentaron reclamacións, polo que queda elevado a definitivo o acordo plenario inicial, cuxo texto íntegro se fai público para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases de réxime local. ORDENANZA REGULADORA DA CELEBRACIÓN DE MATRIMONIOS E ACOLLEMENTOS CIVÍS NESTE CONCELLO DE LAXE Artigo 1 A presente Ordenanza ten como obxeto a regulación da autorización e celebración de matrimonios e acollementos civís no Concello de Laxe polo alcalde ou, no seu caso, polo concelleiro en quen este delegue, nos termos establecidos no artigo 51-1.º do Código Civil e o resto de disposicións vixentes, e ao abeiro do que dispón o artigo 4 da Lei 7/1985, do 2 de abril. Tamén a presente Ordenanza se aplicará nos actos de conmemoración de vodas de prata, ouro e aos de idéntica natureza que celebren as parexas de feito. Artigo 2 Segundo o disposto na normativa vixente, a competencia para a tramitación do expediente previo corresponde ao xuíz encargado do Rexistro Civil ou Consular correspondente ao domicilio de calquera dos futuros contraentes, os cales deberán manifestar durante a dita tramitación e ante aquel a súa vontade que a autorización do matrimonio a leve a cabo o órgano municipal correspondente do Concello de Laxe. Artigo 3 Cando se reciba do Rexistro Civil a certificación da interlocutoria dictada polo Xuíz Encargado, que comprende a relación dos datos relativos a un e outro contraente que deban figurar na inscrición de matrimonio, poderán iniciarse os trámites correspondentes para a fixación da data e hora de celebración do enlace. Artigo 4 A solicitude de celebración de matrimonio ou o acollemento civil realizararase por medio da comparecencia personal dos interesados, os cales poderán elexir a data e hora do seu enlace, dentro das dispoñibilidades existentes en relación á data da súa petición. A dita solicitude deberá formularse, polo menos con vinte días naturais de antelación ao día pretendido para o enlace. No momento da solicitude, os futuros cónxuxes deberán contar con tódolos requisitos previos necesarios para a celebración do matrimonio. Na dita comparecencia deberán achegar:  Fotocopia dos seus respectivos DNI ou pasaportes.  Fotocopia do DNI ou pasaporte das dúas personas que teñan que actuar como testemuñas na cerimonia, que deberán ser maiores de idade.  Copia do pago que se establece na Ordenanza Fiscal reguladora da taxa pola prestación do servizo de celebración de vodas e acollementos civís. Artigo 5 O alcalde ou concelleiro en quen delegue resolverá sobre a solicitude, fixando a data e a hora da celebración do matrimonio civil ou acollemento civil e notificándollo aos interesados. Artigo 6 Determínase como lugar de celebración de matrimonios e acollementos civís o salón de Plenos da Casa Consistorial, en caso de no poder celebrarse por forza maior ou de concurrencia de circunstancias de interese público na data concertada, poderase habilitar outra dependencia municipal. Artigo 7 Os matrimonios e acollementos civís poderán celebrarse: Do luns ao domingo: pola mañana entre as 12.00 e as 14.00 horas. Vernes pola tarde: entre as 19.00 e as 20.30 horas. Sábados pola tarde: entre as 19.00 e as 20.30 horas. Deberá existir entre un enlace e outro posterior, no seu caso, polo menos 30 minutos de intervalo. Artigo 8 No acto de celebración do matrimonio ou acollemento civil, unha vez cumprimentadas as formalidades previstas na normativa vixente, se extenderá, en tres copias, unha acta que deberá ser asinada polo alcalde, ou concelleiro delegado autorizado, así como polos contraentes e testemuñas. Un dos exemplares entregaráselle aos contraentes, outro remitirase con carácter inmediato ao Rexistro Civil para que procedan á inscrición do matrimonio e para que faga entrega aos contraentes do Libro de Familia; y o terceiro, quedará en poder do Concello. Artigo 9 Cando o desexen, os contraentes poderán ornamentar ou acondicionar o salón de Plenos. Neste caso, deberán comunicarllo aos responsables municipais coa antelación suficiente para que resolvan o que proceda, e serán ao seu cargo os gastos que se deriven. Para a utilización de música, os contraentes deberán achegar o material necesario. Artigo 10 Poderán realizarse gravacións e fotografías durante o desenrolo do acto, e con anterioridade e posterioridade a este, sempre que non dificulten o normal desenrolo da celebración doutros enlaces. En ningún caso se autorizará a utilización de calquer tipo de artificio pirotécnico ou dispositivo análogo nas dependencias municipais. Así como, os contraentes e o resto de asistentes se abstendrán de lanzar arroz ou análogos no interior da Casa Consistorial. DISPOSICIÓN ADICIONAL Facúltase ao alcalde para a realización das actuacións necesarias frente á aplicación da presente Ordenanza. DISPOSICIÓN FINAL A presente Ordenanza entrará en vigor ao día siguiente da súa íntegra publicación no Boletín Oficial da Provincia. Laxe, 17 de xuño de 2019. O alcalde José Luis Pérez Añón